डॉक्टर दंपती से 5 लाख रुपए रंगदारी मांगने वाला गिरफ्तार
डॉक्टरदंपती से 5 लाख रंगदारी मांगने के आरोप में पुलिस ने फुलवारीशरीफ के मौर्य विहार निवासी अभिषेक कुमार उर्फ निक्कु को गिरफ्तार कर लिया। वहीं, उसे फर्जी नाम-पते पर सिम जारी करने के आरोप में प्रकाश उर्फ काजू विपुल को भी दबोचा गया है। मामले में चौथे आरोपी अनीश कुमार की गिरफ्तारी के लिए छापेमारी चल रही है। एसएसपी मनु महाराज ने बताया कि अभिषेक के भाई अनीश के खिलाफ नौबतपुर थाने में आपराधिक मामला दर्ज है। अपराधियों के पास से फर्जी पते पर जारी कराया गया सिम मोबाइल बरामद किया गया है।
अपराधियों ने जिस नंबर से डॉक्टर दंपती को फोन कर रंगदारी मांगी थी वह 80 वर्षीय शंभूनाथ सिंह के नाम से जारी हुआ था। डिटेल निकालने के बाद पुलिस ने शंभूनाथ को हिरासत में लेकर पूछताछ की तो पता चला कि उन्होंने कोई सिम जारी नहीं कराया। जांच करते हुए पुलिस प्रकाश कुमार उर्फ काजू तथा विपुल कुमार तक पहुंची जिसके दुकान से अभिषेक ने सिम खरीदी थी। दोनों की निशानदेही पर अभिषेक की पहचान कर पुलिस अभिषेक तक पहुंची। वारदात में अभिषेक के अलावा उसका फुफेरा भाई अनीश, प्रकाश विपुल चारों शामिल थे। चारों ने तय किया था कि रंगदारी से मिलने वाली रकम आपस में बराबर बांट लेंगे।
आरोपियों को जब पता चला कि पुलिस जांच कर तेजी से उन तक पहुंच रही है, तो दो दिन पहले ही अभिषेक ने डॉ सुषमा के पास फोन कर अपने अपराध की माफी मांगी थी। यह भी कहा था कि पुलिस से कहकर वे मामला वापस ले लें।
फेसबुकवाट्सएप पर ज्यादातर दोस्तों के नाम के आगे जुड़ा है ‘डॉन’
अभिषेकका मोबाइल फेसबुक एकाउंट खंगालने पर पुलिस ने पाया कि उसके ज्यादातर दोस्तों के नाम के आगे डॉन लिखा है। इस बारे में पुलिस ने जब पूछताछ की तो उसने बताया कि शौकिया सभी दोस्तों के नाम के आगे डॉन लिख दिया था। एसएसपी मनु महाराज ने बताया कि डॉ सुषमा की नौबतपुर में क्लीनिक है। कंकड़बाग स्थित घर लौटने के क्रम में उनसे रंगदारी मांगी गई थी। गौरतलब है कि न्यू कुमार नर्सिंग होम, अशोकनगर, कंकड़बाग के संचालक डॉ. वीरेंद्र कुमार और उनकी प|ी डॉ. सुषमा से पांच लाख की रंगदारी मांगी गई थी। दंपती के नंबर पर फोन कर कहा गया कि पांच लाख दो वरना जान से मार देंगे। दोनों को एक ही नंबर से धमकी दी गई थी। अस्पताल के ऊपर ही डॉक्टर वीरेंद्र परिवार के साथ रहते हैं। पिछले 20 साल से वे नर्सिंग होम चला रहे हैं। डॉक्टर दंपती ने मंगलवार को कंकड़बाग थाने में प्राथमिकी दर्ज कराई थी।
बाप-बेटा समेत तीन लोगों के पकड़ने के बाद हुआ मामले का खुलासा
पुलिसको पता चला कि जिस सिम से रंगदारी मांगी गई है, वह कदमकुआं के कैलाश महतो के नाम से है। कैलाश ने बताया कि सिम उसका बेटा मुन्ना इस्तेमाल करता है। मुन्ना ने बताया कि सिम उसने राहुल को हाल ही में दिया है। राहुल से पता चला कि उसने यह सिम मौसा बैजू प्रसाद को दे दिया है। फिर पुलिस ने जब बैजू को पकड़ा तो उसने जुर्म कबूल कर लिया। बैजू ने बताया कि सिम उसके नाम से नहीं है। एसएसपी मनु महाराज ने बताया कि बैजू समेत जिनको पकड़ा गया, वे सभी आसपास में ही रहते हैं। बैजू को गिरफ्तार कर जेल भेज दिया गया है।
पटना |खेतान मार्केट के कपड़ा व्यवसायी विजय कृष्ण गुप्ता से तीन लाख की रंगदारी मांगने और नहीं देने पर जान से मारने की धमकी की देने वाला बदमाश बैजू प्रसाद को पुलिस ने गिरफ्तार कर लिया। 18 दिसंबर को बैजू ने उनसे रंगदारी मांगने के साथ ही धमकी दी थी। बैजू कपड़ा व्यवसायी का पड़ोसी है। दोनों कदमकुआं में रहते हैं। चौंकाने वाली बात यह है कि जिस सिम से यह हरकत की गई थी कि उसे चार लोगों ने इस्तेमाल किया था। 18 दिसंबर को कपड़ा व्यवसायी ने कदमकुआं थाना में प्राथमिकी दर्ज कराई थी।
देर रात ऑटो पर सवार यात्रियों से लूटपाट करने वाला चालक गिरफ्तार
पटना| देररात बाइपास पर यात्रियों को बैठाकर लूटपाट करने वाले ऑटो चालक को पुलिस ने गिरफ्तार कर लिया। बाइपास थाने की पुलिस ने वैशाली के राघोपुर थाना के रुस्तमपुर गांव में छापेमारी कर प्रयाग साह को गिरफ्तार कर लिया। प्रयाग की निशानदेही पर दीदारगंज के ज्ञानचक से पुलिस ने ऑटो भी बरामद कर लिया। ऑटो दीदारगंज के कन्हैया है। प्रयाग उसका चालक है। लूटपाट की यह घटना 21 दिसंबर को एक यात्री के साथ हुई थी। बदमाश उसे सुनसान इलाके में ले गए और पांच हजार नकद, एटीएम कार्ड पर्स आदि लूट लिया था
पुलिस ने खदेड़कर दबोचा
एसएसपीको सूचना मिली थी कि जेपी आनंदबाजार में है। उन्होंने उसे गिरफ्तार करने का आदेश दिया। जेपी को पुलिस के आने की भनक लग गई। पुलिस ने खदेड़कर दबोच लिया। पुलिस उससे नीरज का ठिकाना पूछने में जुटी है।
पटना| पुलिस की गिरफ्त में आया भू-माफिया नीरज का गुर्गा जयप्रकाश उर्फ जेपी कॉन्ट्रैक्ट किलर है। वह जमीन कब्जा करने के साथ ही पैसे लेकर हत्या भी करता है। उस पर दानापुर खगौल में कई मामले दर्ज हैं। हत्या में 15 साल जेल की हवा खा चुका है। जेपी दानापुर के आनंदबाजार के ताराचक का है। 15 दिसंबर को नेपालीनगर में जमीन कब्जा करने के दौरान हुई गोलीबारी में एक की हत्या और एक को घायल होने के मामले में जेपी भी नामजद है।
पटना के कुख्यात अपराधी बिहारी राय को दबोचा
पटना| पटनाके टॉप टेन अपराधियों में शामिल कुख्यात बिहारी राय उर्फ बिहारी गोप को पुलिस ने उसके घर से गिरफ्तार कर लिया। बिहारी गोप ने 8 नवंबर को बंटी नर्सिंग होम पर फायरिंग की थी। उसके खिलाफ छेड़खानी, हत्या का प्रयास आर्म्स एक्ट के तहत मामले दर्ज हैं।
बिक्रम से हुड़दंग सिंह धराया
पटना |बिक्रम थानाक्षेत्र में एक के बाद एक अपराध अंजाम दे रहे मिथिलेश उर्फ हुड़दंग को पुलिस ने गिरफ्तार कर लिया। उसके खिलाफ बिक्रम, बिहटा नौबतपुर थाना में एक दर्जन से अधिक मामले दर्ज हैं। हत्या, चोरी, डकैती, लूट जैसे वारदातों में मिथिलेश आरोपी है। पुलिस उसे काफी िदनों से तलाश रही थी।
अपराधी मोहन उर्फ रंजीत गिरफ्तार
पटना |आशियाना-दीघा रोडसे पुलिस ने पेशेवर अपराधी मोहन उर्फ रंजीत को गिरफ्तार कर लिया। गुरुवार की रात पेट्रोलिंग के दौरान एक संदिग्ध पुलिस को देखकर भागने लगा। उसके खिलाफ शाहपुर दीघा थाने में अाधा दर्जन मामले दर्ज हैं। मोहन चोरी, छेड़खानी, लूटपाट का आरोपी है। वह चोर गिरोह भी चलाता है।
पटना |राज्यपुलिस ने पेशेवर अपराधियों के खिलाफ व्यापक मुहिम छेड़ने की तैयार कर ली है। उनकी धर-पकड़ का टास्क एसटीएफ को सौंपा गया है। स्पेशल टास्क फोर्स को बैंक डकैती से जुड़े संगठित गिरोहों की धर-पकड़ की भी जिम्मेवारी देने की तैयारी है। एसटीएफ ने हथियार तस्करों के खिलाफ व्यापक ऑपरेशन शुरू किया है। एसटीएफ का स्पेशल इंटेलीजेंस ग्रुप (एसआईजी) राज्य और राज्य के बाहर लगातार ऑपरेशन कर रहा है। हाल ही में एसआईजी ने बिहार-झारखंड के मोस्ट वांटेड पचास हजार के इनामी मुरारी सिंह को बोकारो से गिरफ्तार किया है। गुरुवार को ही ट्रेन लुटेरों के एक बड़े गैंग को एसटीएफ ने पकड़ा है। आईजी ऑपरेशन सुशील एम.खोपड़े के अनुसार अपराधियों की नई लिस्ट तैयार की गई है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva